
90 DR 30.10.2012 

 
Antara pendapat yang difokuskan antaranya adakah keadaan di mana permintaan 

terhadap air bersih yang meningkat kerana aktiviti-aktiviti perindustrian yang semakin 
rancak di sekitar Lembah Klang. Ini juga memberi kesan terhadap para pemain industri. 
Misalannya, sebuah konglomerat terkemuka iaitu Top Glove yang meluahkan 
kebimbangannya mengenai kekurangan bekalan air semasa dan maksudkan penyelesaian 
segera oleh Kerajaan Negeri Selangor dalam isu air bersih ini. 

■1840 

Pelbagai alasan dan dalih telah dicipta oleh Kerajaan Selangor ini untuk 
menghalang usaha pembinaan Loji Langat 2 yang merupakan satu-satunya langkah terbaik 
untuk menyelesaikan masalah bekalan air bersih untuk jangka masa panjang. Antara 
cadangan yang pernah disuarakan oleh Yang Amat Berhormat Menteri Besar Selangor 
adalah seperti pembenihan awan bagi menggalakkan taburan hujan, mengambil air 
daripada bawah tanah untuk menampung permintaan air bersih, water harvesting, dengan 
izin, atau menjadikan air hujan sebagai alternatif, mengambil air dari lombong seperti 
bekalan air mentah alternatif, membawa air daripada Tasik Kenyir dan paling terbaru mahu 
menggunakan teknologi membran untuk merawat air daripada loji.   

Namun kesemua idea yang telah direka cipta itu hanyalah omongan kosong dan 
kenyataan bersifat populis semata-mata. Hanya kerana berlainan agenda politik maka 
Development Order dengan izin, atau Perintah Pembangunan telah tidak diberikan oleh 
Kerajaan Negeri Selangor untuk meneruskan pembinaan Loji Langat 2 di kawasan Hulu 
Langat. Justeru membantutkan usaha untuk mengekang krisis air dan menampung 
permintaan bekalan air bersih yang semakin bertambah setiap masa. 

 Pelbagai NGO seperti Persatuan Pengguna Air dan Tenaga Malaysia dan 
Persatuan Penyelidikan Air dan Tenaga Malaysia, Gabungan Persatuan-persatuan 
Pengguna Malaysia dan Persatuan Pengguna Islam Malaysia turut senada dalam isu 
pembinaan Loji Langat 2. Ini yang merupakan satu keperluan untuk penduduk Lembah 
Klang mengelak dari terjadinya krisis air dua tahun lagi. Saya ingin menyeru kerajaan 
Negeri Selangor yang dipimpin oleh Menteri Besar Selangor selaku ADUN Ijok merangkap 
Ahli Parlimen Bandar Tun Razak agar janganlah bersikap terlalu egoistik apabila 
berhadapan dengan keadaan sebegini. Ini kerana kebajikan rakyat sepatutnya didahulukan 
apatah lagi sebuah kerajaan yang menguar-uarkan negeri berkebajikan. 

 Dato' Abd. Rahman Dahlan [Kota Belud]: Boleh mencelah sedikit. Minta sedikit 
sahaja. Yang Berhormat Lipis, Tuan Pengerusi. Masalah air Selangor kalau kita mendengar 
hujah daripada Yang Berhormat Gombak tadi seolah-olah masalah air di Selangor ini 
adalah masalah penduduk Selangor sahaja. Ini salah. Masalah air di Selangor ini adalah 
masalah negara kerana di situlah terletaknya industri dan juga ketumpuan, penumpuan 
kegiatan ekonomi negara. Apa yang berlaku dengan masalah air di Selangor juga adalah 
juga menjadi masalah kepada orang Johor, orang Sabah, orang Selangor. Kepentingan 
negara berada di situ. Jadi jangan kita menganggap pertamanya seolah-olah mengatakan 
ini adalah negeri aku, orang lain jangan masuk campur. Ini negeri Selangor punya, Pakatan 
Rakyat punya. 

 Ini saya kira tidak betul. Oleh sebab itu saya katakan Selangor ini adalah sebagai 
satu negeri walaupun betullah di bawah Pakatan Rakyat tetapi kepentingan keseluruhan 
ekonomi dan juga masa depan negara kita ini ada sangkut paut dengan masalah air. Jadi 
kalau masalah air di Selangor itu tidak dapat diselesaikan ataupun hanya bermain dengan 
perkiraan kita sebenarnya memperjudikan masa depan negara kita. Inilah yang kita tidak 
mahu, Barisan Nasional tidak mahu supaya kalau masa depan negara kita ini diperjudikan. 
Ini yang menjadi masalah. Kalaulah kata membran teknologi ini tidak boleh menyelesaikan 
masalah pada waktu itu kita sudah tidak mempunyai masa untuk menyelesaikan masalah 
ini. Ini yang saya minta penjelasan daripada Yang Berhormat Lipis.   

 Dato' Dr. Mohamad Shahrum Osman [Lipis]: Tuan Pengerusi saya bersetuju 
dengan pandangan daripada Yang Berhormat Kota Belud itu dan mohon supaya 
pandangan-pandangan tersebut dimasukkan dalam ucapan saya. Jadi saya mohonlah 
Menteri Besar Selangor supaya ketepikan ego yang sedia ada kerana semakin lambat 
proses kelulusan pembinaan projek tersebut maka semakin suntuk masa kita sebagai 
persediaan untuk menghadapi krisis air.  Janganlah hanya kerana kita tidak sehaluan dalam 
arena politik maka kita rela memperjudikan amanah rakyat kita.  



Antara pendapat yang difokuskan antaranya adakah keadaan di mana permintaan. terhadap air bersih yang meningkat kerana aktiviti-aktiviti perindustrian yang semakin rancak di sekitar Lembah Klang. Ini juga memberi kesan terhadap para pemain industri. Misalannya, sebuah konglomerat terkemuka iaitu Top Glove yang meluahkan kebimbangannya mengenai kekurangan bekalan air semasa dan maksudkan penyelesaian segera oleh Kerajaan Negeri Selangor dalam isu air bersih ini. #1840. Pelbagai alasan dan dalih telah dicipta oleh Kerajaan Selangor ini untuk menghalang usaha pembinaan Loji Langat 2 yang merupakan satu-satunya langkah terbaik untuk menyelesaikan masalah bekalan air bersih untuk jangka masa panjang. Antara cadangan yang pernah disuarakan oleh Yang Amat Berhormat Menteri Besar Selangor adalah seperti pembenihan awan bagi menggalakkan taburan hujan, mengambil air daripada bawah tanah untuk menampung permintaan air bersih, water harvesting, dengan izin, atau menjadikan air hujan sebagai alternatif, mengambil air dari lombong seperti bekalan air mentah alternatif, membawa air daripada Tasik Kenyir dan paling terbaru mahu menggunakan teknologi membran untuk merawat air daripada loji. Namun kesemua idea yang telah direka cipta itu hanyalah omongan kosong dan kenyataan bersifat populis semata-mata. Hanya kerana berlainan agenda politik maka Development Order dengan izin, atau Perintah Pembangunan telah tidak diberikan oleh Kerajaan Negeri Selangor untuk meneruskan pembinaan Loji Langat 2 di kawasan Hulu Langat. Justeru membantutkan usaha untuk mengekang krisis air dan menampung permintaan bekalan air bersih yang semakin bertambah setiap masa. Pelbagai NGO seperti Persatuan Pengguna Air dan Tenaga Malaysia dan Persatuan Penyelidikan Air dan Tenaga Malaysia, Gabungan Persatuan-persatuan Pengguna Malaysia dan Persatuan Pengguna Islam Malaysia turut senada dalam isu pembinaan Loji Langat 2. Ini yang merupakan satu keperluan untuk penduduk Lembah Klang mengelak dari terjadinya krisis air dua tahun lagi. Saya ingin menyeru kerajaan Negeri Selangor yang dipimpin oleh Menteri Besar Selangor selaku ADUN Ijok merangkap Ahli Parlimen Bandar Tun Razak agar janganlah bersikap terlalu egoistik apabila berhadapan dengan keadaan sebegini. Ini kerana kebajikan rakyat sepatutnya didahulukan apatah lagi sebuah kerajaan yang menguar-uarkan negeri berkebajikan. Dato' Abd. Rahman Dahlan [Kota Belud]: Boleh mencelah sedikit. Minta sedikit sahaja. Yang Berhormat Lipis, Tuan Pengerusi. Masalah air Selangor kalau kita mendengar hujah daripada Yang Berhormat Gombak tadi seolah-olah masalah air di Selangor ini adalah masalah penduduk Selangor sahaja. Ini salah. Masalah air di Selangor ini adalah masalah negara kerana di situlah terletaknya industri dan juga ketumpuan, penumpuan kegiatan ekonomi negara. Apa yang berlaku dengan masalah air di Selangor juga adalah juga menjadi masalah kepada orang Johor, orang Sabah, orang Selangor. Kepentingan negara berada di situ. Jadi jangan kita menganggap pertamanya seolah-olah mengatakan ini adalah negeri aku, orang lain jangan masuk campur. Ini negeri Selangor punya, Pakatan Rakyat punya. Ini saya kira tidak betul. Oleh sebab itu saya katakan Selangor ini adalah sebagai satu negeri walaupun betullah di bawah Pakatan Rakyat tetapi kepentingan keseluruhan ekonomi dan juga masa depan negara kita ini ada sangkut paut dengan masalah air. Jadi kalau masalah air di Selangor itu tidak dapat diselesaikan ataupun hanya bermain dengan perkiraan kita sebenarnya memperjudikan masa depan negara kita. Inilah yang kita tidak mahu, Barisan Nasional tidak mahu supaya kalau masa depan negara kita ini diperjudikan. Ini yang menjadi masalah. Kalaulah kata membran teknologi ini tidak boleh menyelesaikan masalah pada waktu itu kita sudah tidak mempunyai masa untuk menyelesaikan masalah ini. Ini yang saya minta penjelasan daripada Yang Berhormat Lipis. Dato' Dr. Mohamad Shahrum Osman [Lipis]: Tuan Pengerusi saya bersetuju dengan pandangan daripada Yang Berhormat Kota Belud itu dan mohon supaya pandangan-pandangan tersebut dimasukkan dalam ucapan saya. Jadi saya mohonlah Menteri Besar Selangor supaya ketepikan ego yang sedia ada kerana semakin lambat proses kelulusan pembinaan projek tersebut maka semakin suntuk masa kita sebagai persediaan untuk menghadapi krisis air. Janganlah hanya kerana kita tidak sehaluan dalam arena politik maka kita rela memperjudikan amanah rakyat kita.